section_heading: KUD "Mladost" Marinići
paragraph_text: Osnivačka skupština i prihvaćanje statuta održani su 6. prosinca 1980. godine čime je i službeno osnovan KUD „Mladost“ Marinići unutar kojega su djelovali limena glazba, dramska sekcija te ženski pjevački zbor. Prvi predsjednik kulturno-umjetničkog društva bio je Marijo Tibljaš. Glazba je početkom 80-tih raspolagala s 56 instrumenata, od čega 27 novih. Zaslužni za nabavu instrumenata bili su: Josip Štefan, Josip Jardas, Zdravko Saršon te Frane Širola koji je iz daleke Amerike poslao novčanu pomoć glazbi. Brojni su instrumenti bili rabljeni, prethodno korišteni u vojnim orkestrima, a pomogle su i limene glazbe iz Spinčića, Trsata i Otočca.